לאן יטוס סטיבה?
לתחנת החלל הבינלאומית
המשימה תהיה תקדימית משום שזו תהיה המשימה הפרטית הראשונה בהיסטוריה לתחנת החלל הבינלאומית, וזו גם הסיבה שכל הגורמים המעורבים במשימה, כמו 'קרן רמון' וסוכנות החלל הישראלית מקפידים לא לכנות את סטיבה "אסטרונאוט". עם זאת, בניגוד למה שמרמזת אולי ההגדרה של "תיירות חלל", סטיבה לא יסתפק בסלפי או כתיבת זכרונות בזמן השהות בתחנת החלל; ולמרות שהוא יישא בחלק הארי של הוצאות המשימה, שמוערכות ביותר מ-50 מיליון דולר, יבצע סטיבה ב-10 הימים של המשימה יותר מ-40 ניסויים מדעיים שונים, שנבחרו על ידי ועדה מדעית טכנולוגית של קרן רמון. בין היתר יבצע סטיבה ניסויים שונים של חברות סטארטאפ ישראליות, מוסדות אקדמיים בישראל ומרכזים חינוכיים שונים.
סטיבה יטוס לתחנת החלל הבינלאומית.